Nr. L 328/22 De Europø;iske Fællesskabers Tidende 29. 12. 93 KOMMISSIONENS FORORDNING (EF) Nr. 3617/93 af 22. december 1993 om ændring af artikel 14, 21 og 28 i bilag III til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 113, under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (!), særlig artikel 12, stk. 8, og artikel 13, stk. 3, sammenholdt med artikel 17, og ud fra følgende betragtninger : Som et resultat af gennemførelsen af det indre marked for tekstilvarer og beklædningsgenstande er de kvantitative fællesskabslofter ikke siden den 1. januar 1993 blevet opdelt i kvoter til medlemsstaterne ; ifølge gældende regler for forvaltning af kvantitative fællesskabslofter og tilsynsforanstaltninger kan importbe- villinger kun udstedes af de kompetente myndigheder i den medlemsstat, der er angivet på eksportlicensen ; Kommissionen og de kompetent myndigheder i medlemsstaterne har indført et integreret edb-net til forvaltning af kvantitative fællesskabslofter for at hindre, at en eksportlicens svigagtigt fremlægges i mere end én medlemsstat ; det er derfor muligt og ønskeligt at fastsætte, at importbe- villinger i overensstemmelse med de for enhedsmarkedet gældende principper kan udstedes i enhver medlemsstat, uanset hvilken medlemsstat der er angivet på eksportli- censen ; det er med henblik herpå nødvendigt at ændre visse bestemmelser i bilag II til forordning (EØF) nr. 3030/93 ; de i denne forordning fastsatte foranstaltninger er i over- ensstemmelse med udtalelse fra Tekstiludvalget — UDSTEDT FØLGENDE FORORDNING : Artikel 1 I bilag III til forordning (EØF) nr. 3030/93 foretages følgende ændringer : 1) Det nuværende stk. 1 i artikel 14 bliver stk. 1, første afsnit, og følgende indsættes som stk. 1, andet afsnit : »Fra den 1. januar 1994 udstedes importbevillinger af de kompetente myndigheder i enhver af medlemssta- terne uanset den bestemmelsesmedlemsstat, der er angivet på eksportlicensen, for så vidt Kommissionen i henhold til forordningens artikel 12 har bekræftet, at den ønskede mængde er til rådighed inden for det pågældende kvantitative loft.« 2) I artikel 21, stk. 1, første punktum, ændres ordene »den medlemsstat« til ordet »medlemsstaterne« og sætningen »der er angivet på eksportlicensen« udgår. 3) I artikel 28, stk. 6, andet led, første punktum, ændres ordet »bestemmelsesmedlemsstaten« til »den forventede bestemmelsesmedlemsstat«. Artikel 2 Denne forordning træder i kraft den 1. januar 1994, Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 22. december 1993. ()) EFT nr. L 275 af 8. 11. 1993, s. 1. På Kommisstonens vegne Peter SCHMIDHUBER Medlem af Kommissionen